Nordjyllands Politi fik lørdag en anmeldelse om et hjemmerøveri i Hjørring Kommune. Røveriet fandt sted fredag, og indtil videre er der foretaget en anmeldelse i sagen. Det fortæller vagtchef ved Nordjyllands Politi, Heine Hansen. Det er endnu sparsomt med oplysninger om både hændelsesforløb, gerningsmænd og hvor hjemmerøveriet præcist er fundet sted. Der er grundlovsforhør i sagen senere på dagen, hvor anklageren vil begære lukkede døre, fordi der er flere gerningsmænd på fri fod. Det er op til dommeren at beslutte, om dørene skal lukkes. TV2/Nord opdaterer, når der kommer flere oplysninger i sagen.

Referat:
Grundlovsforhør senere på dagen i sag om hjemmerøveri fredag.